માર્ચ ૨૬, ૧૯૯૭ના સાન ડિઆગોના ૯૧૧ કોલ સેન્ટરને એક સંદેશ મળ્યો, જેમાં માસ સ્યુસાઈડના ખબર અપાયા. પોલીસ પહોંચી તો ૨૧ પુરુષો અને ૧૮ મહિલાઓના મૃતદેહ પડ્યા હતા. દરેકે કાળા કલરના બ્લેન્કેટ અને કાળા રંગના એકસરખા નાઈકી શુઝ પહેર્યાં હતાં. કોઈના શરીર પર કોઈ ઘાવ કે ઝપાઝપીનાં નિશાન ન હતાં. પોસ્ટમોર્ટમમાં ખૂલ્યું કે તમામે એપલ જ્યુસ-વોડકા સાથે ઘાતક દવાનું કોકટેલ પીધું હતું. આ મૃતકોમાંના તમામ "હેવન્સ ગેઈટ (સ્વર્ગના દરવાજા) ગ્રુપના સભ્યો હતા. માર્શલ એપ્પલ વ્હાઇટ આ ગ્રુપનો વડો હતો. તેણે પણ આત્મહત્યા કરી હતી. તેણે મરતા પૂર્વે એક વીડિયો બનાવ્યો હતો. તે કહેતાં સંભળાયો કે ‘અમે લોકો હવે સ્વર્ગ તરફ જઈ રહ્યા છીએ. અમને હેવન્સ ગેઈટ દેખાય છે. અમને સ્વર્ગમાં લઈ જવા માટે એક યુએફઓ આવી રહ્યું છે.’ આ એક ધાર્મિક ગ્રુપ હતું, જેને અમેરિકનો "યુએફઓ રીલીજીયસ મીલીયર્સ કલ્ટ - (પંથ) તરીકે ઓળખાવતા હતા. આ પંથમાં હ્યુમન ઇવોલ્યુશનરી લેવલમાં ગ્રેજ્યુએટ કરાવતું હતું અને જે ગ્રેજ્યુએટ થાય તે બધાને સામૂહિક આત્મહત્યાની છૂટ હતી. તેઓ એવું માનતા કે પૃથ્વીનો ગ્રહ રીસાયકલ થવાનો છે, જેથી જેઓએ બચવું હોય તેણે આ ગ્રહ છોડી જવો જોઈએ.